ΓΡΑΠΤΗ ΕΡΩΤΗΣΗ E-1713/01

υποβολή: Erik Meijer (GUE/NGL) προς την Επιτροπή

(14 Ιουνίου 2001)

Θέμα: Αλιείς με γερμανική άδεια αλιείας που συλλέγουν μύδια σε προστατευόμενη από την Ολλανδία φυσική αποικία μυδιών στη Θάλασσα του Wadden

1. Μπορεί η Επιτροπή να επιβεβαιώσει ότι, στη συνοριακή γραμμή μεταξύ Ολλανδίας και Γερμανίας, στο μεγάλο δέλτα του ποταμού Ems, που βρίσκεται μεταξύ των πόλεων Emden (Γερμανία) και Delfzijl (Ολλανδία) και των νήσων Rottummeroog (Ολλανδία) και Borkum (Γερμανία), δενπάρχει συναίνεση μεταξύ των δυο ενδιαφερομένων κρατών μελών, με αποτέλεσμα οι μεν Ολλανδοί να θεωρούν ότι η μεθόριος βρίσκεται στη μέση των νερών, οι δε Γερμανοί να θεωρούν ότι αυτή βρίσκεται απ' ευθείας στην ολλανδική όχθη·

2. Γνωρίζει η Επιτροπή ότι η αναφερόμενη στην ανωτέρω παράγραφο 1δάτινη έκταση, πουποδιαιρείται στις εξής ζώνες: Dollard, Bocht van Watum και Oostfriesche Gaatje, αποτελεί τμήμα της προστατευόμενης περιοχής της Θάλασσας του Wadden, για την οποίαπάρχει συμφωνία μεταξύ Ολλανδίας, Γερμανίας και Δανίας για την προστασία της οικολογικής ισορροπίας, ότι μεταξύ Ολλανδίας και Γερμανίαςπάρχει από το 1960 μια Συνθήκη Ems- Dollard και, επισυνημμένο σε αυτήν, από το 1996, ένα περιβαλλοντικό πρωτόκολλο και ότι η ολλανδική πολιτική αποβλέπει στην προστασία των φυσικών αποικιών μυδιών ως πηγής τροφής για τα θαλάσσια πτηνά και ότι, βάσει προηγούμενων εμπειριών, έχει αποδειχθεί ότι οι φυσικές αυτές αποικίες μυδιών, δέκα χρόνια μετά το πέρασμα των αλιέων, ακόμη δεν έχουν αποκατασταθεί·

3. Μπορεί η Επιτροπή να επιβεβαιώσει ότι ο Υπουργός Γεωργίας και Αλιείας του γερμανικού ομόσπονδου κράτους της Κάτω Σαξωνίας εξέδωσε πρόσφατα άδεια για τη συλλογή μυδιών από τη φυσική αποικία μυδιών έκτασης δέκα εκταρίων της αμμώδους ακτής Hond, ακριβώς μπροστά από την ολλανδική ακτή, στο χωριό Bierum, και ότι οι γερμανοί αλιείς, στις 16 Μαΐου 2001, άδειασαν την εν λόγω αποικία μυδιών, για να μπορέσουν να εισπράξουν ποσόν περίπου μισού εκατομμυρίου ευρώ·

4. Εχει δίκιο ο Υπουργός της Κάτω Σαξωνίας όταν ισχυρίζεται ότι δεν έχει την εξουσία να αρνηθεί την έκδοση άδειας αλιείας για περιοχή που θεωρείται ότι ανήκει στη δική του επικράτεια, έστω κι αν έχει από παλαιότερα συμφωνηθεί μεταξύ Γερμανίας και Ολλανδίας να αφεθεί ήσυχη η συγκεκριμένη περιοχή·

5. Τι μπορεί να κάνει η Επιτροπή ώστε να διασφαλίσει ότι μια θαλάσσια περιοχή που προστατεύεται από ένα κράτος μέλος απέναντι στην ασύδοτη εμπορική εκμετάλλευση, δεν θα ερημώνεται στο εξής χάρη σε μια απλή άδεια αλιείας που εκδίδεται από ένα άλλο κράτος μέλος·

6. Πώς μπορεί η Επιτροπή να συμβάλει στην πρόληψη της επαπειλούμενης ερήμωσης των αποικιών μυδιών σε δυο άλλες αμμώδεις ακτές της ίδιας αμφισβητούμενης μεθοριακής περιοχής·

Πηγή: Εκπομπή επικαιρότητας (Netwerk) ολλανδικού τηλεοπτικού δικτύου TV Nederland 1, της 20.05.2001.

Απάντηση της κας Wallstrm εξ ονόματος της Επιτροπής

(3 Σεπτεμβρίου 2001)

Δεν εμπίπτει στις αρμοδιότητες της Επιτροπής να λάβει θέση στον διάλογο μεταξύ της Γερμανίας και των Κάτω Χωρών όσον αφορά την οροθέτηση των συνόρων στις ευρύτατες εκβολές του ποταμού Ems μεταξύ των πόλεων Emden (στη Γερμανία) και Delfzijl (στην Ολλανδία) και μεταξύ των νήσων Borkum (Γερμανία) και Rottumeroog (Ολλανδία). Δεν πρόκειται για θέμα ερμηνείας ή εφαρμογής της κοινοτικής νομοθεσίας. Ως εκ τούτου, η Επιτροπή δεν είναι σε θέση να απαντήσει στην πρώτη από τις πέντε ερωτήσεις.

Όσον αφορά τιςπόλοιπες ερωτήσεις, δεδομένου ότι οι γερμανικές αρχές εξέδωσαν άδεια σε γερμανούς αλιείς για την ανάπτυξη αλιευτικών δραστηριοτήτων στο φυσικό απόθεμα μυδιών στουςφάλους της περιοχής Hond, η Επιτροπή διερευνά ήδη την περίπτωση προκειμένου να αξιολογήσει περαιτέρω κατά πόσο τηρήθηκε εν προκειμένω η αντιστοίχως ισχύουσα κοινοτική νομοθεσία για το περιβάλλον.